తెలంగాణలో మహిళా తహసీల్దార్ దారుణహత్య WATCH LIVE TV
విజ‌యానికి 7 వికెట్ల దూరంలో కోహ్లిసేన‌
భారత గడ్డ మీద తొలి టెస్టు ఆడుతున్న బంగ్లాదేశ్ జట్టు ఓటమి దిశగా సాగుతోంది. తొలి రెండు రోజులు పేలవ ప్రదర్శనతో బంగ్లా బౌలర్లు ఆకట్టుకోలేకపోగా.
TNN | Updated:
Feb 12, 2017, 06:01PM IST
భారత గడ్డ మీద తొలి టెస్టు ఆడుతున్న బంగ్లాదేశ్ జట్టు ఓటమి దిశగా సాగుతోంది. తొలి రెండు రోజులు పేలవ ప్రదర్శనతో బంగ్లా బౌలర్లు ఆకట్టుకోలేకపోగా.. మూడో రోజు బ్యాట్స్&zwnj;మెన్ మాత్రం పోరాడారు. కానీ ఈ పోరాటం ఒక్క రోజుకే పరిమితమైంది. నాలుగో రోజైన ఆదివారం ఆట ముగిసే సమయానికి భారత్ మ్యాచ్&zwnj;పై పట్టు బిగించింది. 459 పరుగుల భారీలక్ష్యంతో బరిలోకి దిగిన బంగ్లాదేశ్ ప్రస్తుతం 103/3 ఓటమికి చేరువైంది. ఇక మిగిలింది ఒక్క రోజు ఆటే. భారత్ విజయానికి 7 వికెట్లు అవసరం కాగా.. బంగ్లా గెలవాలంటే ఇంకా 356 పరుగులు చేయాలి.
కనీసం మ్యాచ్&zwnj;ను డ్రాగా ముగించాలన్నా రోజంతా క్రీజులో నిలిచి వికెట్లను కాపాడుకోగలగాలి. బౌలర్లకు అనుకూలిస్తున్న హైదరాబాద్ పిచ్ మీద చివరి రోజు భారత్ బౌలర్లను ఎదుర్కొని బంగ్లా బ్యాట్స్&zwnj;మెన్ 90 ఓవర్లపాటు పోరాడటం దాదాపు అసాధ్యమనే చెప్పాలి. భారత్ ఎంత త్వరగా బంగ్లాదేశ్&zwnj;ను చుట్టేసి విజయ సంబరాలకు సిద్ధమవుతోందో చూడాలి. నాలుగో రోజు ఆట ముగిసే సమయానికి మహ్మదుల్లా 9 పరుగులతో, షకీబ్ అల్ హసన్ 21 రన్స్&zwnj;తో క్రీజులో ఉన్నారు.
ప్రస్తుతం 14 టెస్టు విజయాలతో అత్యధిక విజయాలు సాధించిన టీమిండియా కెప్టెన్ల జాబితాలో అజారుద్దీన్&zwnj;తో సమానంగా ఉన్న కోహ్లి బంగ్లాపై గెలిస్తే.. అజ్జూను వెనక్కి నెట్టనున్నాడు.
ముష్ఫికర్ కెప్టెన్ ఇన్నింగ్స్..
ఓవర్&zwnj;నైట్ స్కోరు 322/6తో ఆదివారం తొలి ఇన్నింగ్స్ కొనసాగించిన బంగ్లాదేశ్ 388 పరుగులకు ఆలౌటైంది. కెప్టెన్ ముష్ఫికర్ రహీమ్ 262 బంతుల్లో 127 పరుగులతో బంగ్లాదేశ్&zwnj; పరువు కాపాడాడు. మెహదీ హసన్ (51) నాలుగో రోజు ఆదిలోనే పెవిలియన్ చేరినా.. రహీమ్ టెయిలెండర్ల సహకారంతో స్కోరు బోర్డును నడిపిస్తూ కెరీర్లో ఐదో శతకాన్ని పూర్తి చేసుకున్నాడు. చివరి వరకూ తనే ఎక్కవ స్ట్రైక్ తీసుకుంటూ .. ఒకానొక దశలో భారత్ బౌలర్లపై ఎదురుదాడికి దిగి భారీ షాట్లు ఆడాడు. చివరకు స్పిన్నర్ అశ్విన్ వూరిస్తూ విసిరిన బంతికి రహీమ్ బోల్తా కొట్టడంతో బంగ్లా ఇన్నింగ్స్ 388 పరుగుల వద్ద ముగిసింది. దీంతో భారత్&zwnj;కు 299 పరుగుల తొలి ఇన్నింగ్స్ ఆధిక్యం లభించింది. అనంతరం రెండో ఇన్నింగ్స్ ఆరంభించిన టీమిండియా.. పుజారా (54 నాటౌట్), కోహ్లి (38) ధాటిగా ఆడటంతో 159/4 వద్ద ఇన్నింగ్స్ డిక్లేర్ చేసింది. దీంతో 459 పరుగుల భారీ లక్ష్యాన్ని బంగ్లాదేశ్&zwnj;కు నిర్దేశించగలిగింది.